burgasdotpro/wikipedia huggingface dataset:
Trstinová ulica (Bratislava)

Trstinová bola ulica v Ružinove, Bratislave.
Nachádzala sa v západnej časti miestnej časti Pošeň.
Trstinová ulica vznikla pred vybudovaním sídliska Pošeň ako súčasť miestnej časti Prievoz.
Ulica bola situovaná v smere západ-východ.
Na západnom konci ústila do dnes už zaniknutej Orgovánovej ulice.
Na východnom konci slepo končila.
Križovala vtedajšiu Sukovu, dnes Jašíkovu ulicu.
Úsek východne od Jašíkovej ulice bol sanovaný v 60. rokoch pri výstavbe sídliska Pošeň.
Pôvodná zástavba na severnej strane zanikla začiatkom 70. rokov pri výstavbe Biznis Centra Kerametal.
Pôvodná zástavba na južnej strane zanikla koncom 80. rokov pri výstavbe panelových bytových domov a pobočky vtedajšej Štátnej banky československej na západnej strane Jašíkovej ulice.
V súčasnosti v trase Trstinovej ulice vedie spojovacia komunikácia medzi Jašíkovou ulicou a Papánkovým námestím.
Pôvod názvu.
Bola pomenovaná podľa trstiny.
Baraniarky (vrch)

Baraniarky () je vrch Malej Fatry. Nachádza sa v Krivánskej časti pohoria v jej bočnom hrebeni, približne juhozápadne od Terchovej. Z vrcholu sú pekné výhľady na veľkú časť pohoria.
Poloha.
Nachádza sa v strednej časti pohoria i geomorfologického podcelku Krivánska Fatra a jej najatraktívnejšej časti Krivánske Veterné hole. Vrch leží v Žilinskom kraji, v okrese Žilina a v katastrálnom území obce Terchová. Nachádza sa v strednej časti bočného hrebeňa, vychádzajúceho severným smerom z Koniarok. Západné svahy klesajú do doliny Veľká Bránica, východné sa zvažujú do Vrátnej doliny. Najbližšími vrcholmi sú južne ležiace Žitné () a severne susediaci vrch Sokolie ().
Opis.
Lesnatý, vo vrcholovej časti hôľnato-skalnatý vrch leží v bočnom hrebeni, ktorý vybieha z Koniarok severným smerom po masív Sokolia. Poloha na horskom hrebeni nad údolím Vrátnej umožňujú pekný výhľad na blízke okolie i hlavný hrebeň. Severne ležiaci hrebeň Sokolia oddeľuje výrazné sedlo Príslop, južne ležiace Žitné je oddelené len nevýrazným, plytkým sedlom. Južným smerom vedie značený chodník do sedla Bublen v hlavnom hrebeni pohoria. Východné svahy sa zvažujú do "Starej doliny" a k osade "Starý dvor", pričom ich odvodňujú prítoky Varínky. Západné svahy klesajú do doliny Veľká Bránica a odvodňuje ich potok Bránica. Na západných svahoch sa rozprestiera Národná prírodná rezervácia Veľká Bránica, ktorá je súčasťou Národného parku Malá Fatra. 
Výhľady.
Hôľnatý vrchol s minimom vyššej vegetácie umožňuje zaujímavý kruhový výhľad tak na vrcholy hlavného hrebeňa, ako aj široké okolie. Vďaka nadmorskej výške a polohe na okraji pohoria tak poskytuje i vzdialené horizonty. Východným a južným smerom možno pozorovať okolité vrchy Krivánskej Fatry od Stratenca po Malý Rozsutec, pričom výrazne vyšší hlavný hrebeň zakrýva celý horizont. Severný i západný smer ponúka ďaleký výhľad a dobre pozorovateľná je časť Martinských holí, Žilinská kotlina, Kysucká vrchovina a Kysucké Beskydy. Pri vhodných podmienkach sa na horizonte objavujú vrchy Javorníkov, Súľovských vrchov, Moravsko-sliezskych, Sliezskych a Oravských Beskýd, ako aj hrebeň Oravskej Magury.
Gabriela Spustová Izakovičová

Gabriela Spustová Izakovičová (* 28. október 1967, Trnava) je slovenská spisovateľka, poetka, redaktorka, pedagogička, členka združenia katolíckych žurnalistov Network Slovakia. Žije v Suchej nad Parnou.
Životopis.
Štúdium absolvovala najskôr na Strednej zdravotníckej škole v Trnave v odbore zdravotná sestra. Magisterské štúdium na Rímskokatolíckej Cyrilometodskej bohosloveckej fakulte Univerzity Komenského v Bratislave v odbore učiteľstvo všeobecnovzdelávacích predmetov – s aprobáciou náboženstvo a etika. Ako doktorandka Ústavu krajinnej ekológie Slovenskej akadémie vied obhájila titul PhD. na Fakulte prírodných vied Univerzity Konštantína Filozofa. Slovenský jazyk a literatúru študovala na Filozofickej fakulte Univerzity sv. Cyrila a Metoda v Trnave.
V roku 1986 sa vydala, s manželom Ing. Petrom Spustom mala šesť detí.
Pracovala najskôr v detských jasliach, neskôr na internom oddelení Nemocnice s poliklinikou v Trnave ako dokumentačná sestra, po absolvovaní magisterského štúdia 10 rokov učila na Základnej škole v Suchej nad Parnou (učila náboženstvo, etiku, dejepis, občiansku výchovu, viedla novinársky, zdravotnícky a environmentálny krúžok), osem rokov ako redaktorka v knižnom vydavateľstve Dobrá kniha v Trnave, kde sa podieľala na vydaní množstva kníh a publikácií. Teraz pracuje v slobodnom povolaní pre viacero vydavateľstiev. No najmä vo vydavateľstve RUAH, ktoré založila a ktoré neskôr prevzala jej dcéra Lenka Hrebenárová. V roku 2016 založila a je administrátorkou internetovej stránky Trnavský literárny almanach – Literárna revue Trnavskej odbočky Spolku slovenských spisovateľov.
Je členkou novinárskeho združenia Network Slovakia. Založila občianske združenie LOGOS ART KLUB na podporu umeleckých a kultúrnych aktivít, ktoré sa podieľalo na organizovaní viacerých podujatí, najmä prezentácií kníh súčasných regionálnych autorov. V roku 2013 bola prijatá do Spolku slovenských spisovateľov. Je jednou zo zakladajúcich členov trnavskej odbočky spolku. Publikovala množstvo článkov v časopisoch a na blogoch. Niekoľkokrát účinkovala v reláciách Slovenskej televízie (Naši vzácni), v Mestskej televízii Trnava, Západoslovenskej televízii, TA3 a v rádiách Regina, Lumen, Rádio Modra, Slobodný vysielač a ďalších.
Získala niekoľko ocenení v literárnych súťažiach: O cenu Slovenského učeného tovarišstva, Jurinova jeseň, O cenu Dominika Tatarku, Chalupkovo Brezno. V súťaži Literárny salón Trnava sa v roku 2013 stala laureátkou za báseň Solúnu zo zbierky Poéma o Cyrilovi a Metodovi.
Polyfontes (Messénia)

Polyfontes alebo Polyfontés ("Polyfontes"/iný prepis: "Polyfontés") je v gréckej mytológii kráľ Messénie, pôvodom z rodu Heraklovcov.
Keď Heraklovci porazili na Peloponéze posledného mykénskeho vládcu Tisamena a polostrov si podrobili, krajinu si synovia Heraklovca Aristomacha rozdelili žrebom. Temenos sa stal vládcom v Argu, kde predtým vládol Tisamenos, keďže Aristodéma počas záverečných bojov zabil blesk, Lakónia so svojim kráľovským sídlom v Sparte bola pridelená jeho synom Eurysthenovi a Proklovi a Kresfontes sa stal kráľom Messénie.
Po krátkej vláde Messénčania Kresfonta a jeho dvoch synov zavraždili. Polifontes, ktorý bol tiež rodený Heraklovec, donútil vdovu po Kresfontovi Meropu k sobášu a zmocnil sa trónu. Meropa však mala ešte tretieho syna Aipyta, ktorého dala do výchovy svojmu otcovi. Keď potom mladý Aipytos dospel, tajne sa vrátil, Polyfonta zabil a v Messénii nastúpil na kráľovský trón.
Žobrák (vrch v Malej Fatre)

Žobrák () je vrch v Krivánskej Malej Fatre. Nachádza sa v rázsoche, vychádzajúcej južným smerom zo Stohu, od masívu ktorého ho oddeľuje dvojica plytkých sediel. Západné svahy vrchu klesajú do Šútovskej doliny, východné sa zvažujú do údolia Bystrička. Zarastený vrchol neposkytuje výhľady. 
Západné svahy patria do národnej prírodnej rezervácie Šrámková.
Suchý vrch (1 267 m n. m.)

Suchý vrch () je vrch v juhovýchodnej časti Krivánskej Malej Fatry. Nachádza sa na južnom konci rázsochy, vychádzajúcej zo Stohu. Od susedného vrchu Žobrák je na severe oddelený výrazným sedlom, západné svahy vrchu klesajú do Šútovskej doliny, východné sa zvažujú do údolia Bystrička a južné klesajú do údolia Váhu. Zarastený vrchol neposkytuje výhľady. 
Severozápadné svahy patria do národnej prírodnej rezervácie Šútovská dolina.
Turistické trasy.
Na vrchol nevedie značkovaný chodník a prístupný je lesom, odbočením zo značeného chodníka z Kraľovian na Stoh v hlavnom hrebeni.
Čerkesi

Čerkesi alebo zastarano Cirkasi môžu byť:
Ádyge

Ádyge môže byť označenie v pôvodnom jazyku pre:
Žobrák

Žobrák môže byť:
Steny

Steny môže byť:
Zoznam ulíc a námestí v Rajeckých Tepliciach

Zoznam ulíc a námestí v Rajeckých Tepliciach.
Baraniarky

Baraniarky môže byť:
Farská ulica

Farská ulica je ulica:
Rajecká cesta (Rajecké Teplice)

Rajecká cesta je ulica v Rajeckých Tepliciach. Pomenovaná je podľa slovenského mesta Rajec a tvorí hlavnú tepnu mesta.
Priebeh.
Cesta vedie v trase hlavného ťahu I/64 zo Žiliny do Prievidze a začína na železničnom priecestí v miestnej časti Poluvsie. Vedie západným smerom okrajom obce a kopíruje železničnú trať Žilina – Rajec. Obchádza areál kúpeľov a odbočuje z hlavnej cesty cez priecestie a most ponad Rajčanku do mesta Rajecké Teplice. 
Tu prechádza Rajecká cesta v trase pôvodnej hlavnej cesty centrom popri hoteli, autobusovej stanici a kostolu, aby sa neskôr opäť napojila na cestu I/64. Tu, na križovatke Rajecká cesta končí.
Prinosové dutiny

Prinosové dutiny () sú dutiny v kostiach ohraničujúcich nosovú dutinu. Najväčšia z nich je párová dutina v čeľusti - "sinus maxillaris". Ďalšie párové prinosové dutiny sa nachádzajú v čelovej kosti - "sinus frontalis", v tele klinovej kosti - "sinus sphenoidalis" a v čuchovej kosti - "cellulae ethmoidales". 
Prinosové dutiny sú vystlané sliznicou podobnou sliznici nosovej dutiny a vyúsťujú na bočnej stene nosovej dutiny do meatus nasi superior a meatus nasi medius. Do dolného nosového priechodu vyúsťujú odvodné slzné cesty - ductus nasolacrimalis. 
Cievne zásobenie.
Zabezpečujú ho
Inervácia.
Zabezpečuje ju n. trigeminus.
Biele skaly

Biele skaly môže byť:
Majstrovstvá Ázie v pozemnom hokeji mužov 1993

Majstrovstvá Ázie v pozemnom hokeji mužov 1993 boli v poradí 4. Majstrovstvá Ázie v pozemnom hokeji mužov, ktoré organizuje Ázijská federácia pozemného hokeja (ASHF). Konali sa od 5.14. novembra 1993 v meste Hirošima, v Japonsku, za účasti 9 tímov. Nováčikmi turnaja boli až 2 družstváKazachstan a Thajsko. Titul po troch prvenstvách Pakistanu získala Kórejská republika, keď vo finále zvíťazila nad Indiou. Turnaj mužov sa konal spoločne s turnajom žien.
Châteauneuf-de-Randon (kantón)

Châteauneuf-de-Randon je francúzsky kantón v obvode Mende v departemente Lozère v regióne Languedoc-Roussillon. Tvorí ho 8 obcí.
Châteauneuf-de-Randon

Châteauneuf-de-Randon môže byť
Vígľašský zámok

Vígľašský zámok alebo Vígľaš je zámok nachádzajúci sa na východnom okraji obce Vígľaš. 
Významné udalosti:
Dejiny.
Počiatky obývania skalného ostrohu nad riekou Slatina môžeme predpokladať už v ranom stredoveku, kedy sa v týchto miestach nachádzalo slovanské hradisko. Neskôr tu vznikol kláštorný objekt, pravdepodobne spravovaný templárskym rádom. Po ich zániku sa majetok dostal do rúk pravdepodobne ďalšiemu rádu Johanitov (neskôr sa začali nazývať Maltézki rytieri), alebo kráľovi Karolovi Róbertovi. Kráľ Karol Róbert z Anjou zakladá v roku 1325 prvý svetský rytiersky rád v Európe - Uhorskú bratskú milíciu – Rád rytierov sv. Juraja. Jeho syn Ľudovít I., zvaný Veľký (z Anjou), pokračoval neskôr ako Veľmajster v rytierskom ráde - Uhorskej bratskej milícii a prijíma do rádu dokonca viacej členov ako jeho predchodca. Ľudovít I. buduje hradné sídlo na Vígľaši, neskôr ho dokončuje Žigmund Luxemburský a dáva ho prestavať na poľovnícky zámok.
Uhorský kráľ, rímsko-nemecký cisár a neskôr i český kráľ Žigmund Luxemburský s manželkou Barbarou Celjskou v roku 1408 zakladajú Rád draka. Prijímajú svojich prívržencov a panovníkov a vytvárajú s nimi koalíciu. Zámok Vígľaš sa stáva miestom stretnutí tohto rádu. Neskôr Žigmund dáva zámok do správy kráľovnej Barbary, ktorá ho spravuje až do jeho smrti. Obľúbeným miestom oddychu je zámok i za vlády kráľa Mateja Korvína. Okolité kráľovské lesy poskytovali množstvo príležitostí na oddych a poľovačky.
V druhej polovici 16. storočia zohral zámok významnú úlohu v protitureckých bojoch. Vtedy k nemu pristavali nové opevnenie so štyrmi nárožnými vežami a udržovali v ňom stálu vojenskú posádku. Roku 1605 sa ho na prechodný čas zmocnili povstalci Štefana Bočkaja. Neskôr sa dostal do súkromného vlastníctva feudálnych rodín. Najskôr ho od roku 1636 vlastnili aj s príslušným panstvom Čákiovci a od roku 1690 až do konca feudalizmu Esterháziovci. Títo ho v 18. storočí prestavali na hradný kaštieľ, takže sa z jeho pôvodného stavu zachovalo pomerne málo (gotická kaplnka a časť opevnenia zo 16. storočia). Zámok naposledy reštaurovali ešte aj v druhej polovici 19. storočia. Počas 2. svetovej vojny bol poškodený a z veľkej časti vyhorel. V roku 1968 vyšiel zaujímavý članok Čo s Vigľašským zámkom v časopise Predvoj IV, č. 7. Autor: Ján Gasper
Rekonštrukcia zámku.
Ruiny zámku boli odkúpené od obce súkromným investorom v roku 2007, kedy sa začal realizovať projekt obnovy zámku pod dohľadom odborníkov z pamiatkových úradov. V roku 2009 sa zahájila samotná obnova hradného opevnenia, priľahlých bášt a zámockého objektu. Rozsiahla rekonštrukcia bola ukončená v roku 2013 a v roku 2014 sa stal zámok oficiálnym sídlom Rádu mečov kruhu. V septembri 2014 bol zámok slávnostne otvorený ako kongresový hotel The Grand Vígľaš**** s poskytovaním wellness služieb.
Mikuláš II. (pápež)

Mikuláš II. (rodným menom "Gérard de Bourgogne", * medzi 990 - 995, Mercury, Francúzsko - † 27. júl 1061, Florencia, Taliansko) bol 155. pápež. Pápežský úrad zastával od 24. januára 1059 do svojej smrti.
V čase voľby za pápeža bol biskupom vo Florencii.
Krátko po svojom zvolení vydal bulu "In nomine Domini", v ktorej voľbu pápeža vyhradil kardinálom - biskupom.
Bancíkovej ulica

Bancíkovej ulica je ulica v Bratislave, v mestskej časti Ružinov.. Nachádza sa v miestnej časti Pošeň. Je pomenovaná podľa slovenskej herečky a učiteľky Márie Bancíkovej (1913 – 1962).
Ulica je situovaná v smere západ-východ. Na západnom konci vyúsťuje do Ulice Viliama Figuša-Bystrého. Na východnom konci vyúsťuje do Ondrejovovej ulice. Na severnej strane do nej vyúsťuje spojka s rovnobežnou Borodáčovou ulicou.
Na ulici sa nachádza materská škola, polyfunkčná novostavba a 3-poschodové panelové bytové domy z druhej polovice 60. rokov 20. storočia.
Ulica je prejazdná od vyústenia do Ondrejovovej ulice po materskú školu.
Úsek od materskej školy po vyústenie na Ulicu Viliama Figuša-Bystrého v dĺžke cca 50 metrov je prehradený a určený výhradne pre chodcov.
Majstrovstvá Ázie v pozemnom hokeji mužov 1999

Majstrovstvá Ázie v pozemnom hokeji mužov 1999 boli v poradí 5. Majstrovstvá Ázie v pozemnom hokeji mužov, ktoré organizuje Ázijská federácia pozemného hokeja (ASHF). Konali sa od 18.28. novembra 1999 v Kuala Lumpur, v Malajzii, za účasti 9 tímov. Jediným nováčikom turnaja bolo družstvo Hongkongu. Pôvodne sa malo na turnaji predstaviť aj družstvo Kazachstanu. Zápasy sa hrali na štadióne "Bukit Jalil National Hockey Stadium" s kapacitou 15 000 divákov. Titul obhájila Kórejská republika, keď vo finále zvíťazila nad Pakistanom. 
Turnaj zároveň slúžil ako kvalifikácia na Majstrovstvá sveta 2002, ktoré sa uskutočnili tiež v Malajzii. Kvalifikoval sa na ne iba víťaz. Ďalšie 3 družstvá sa kvalifikovali na Interkontinentálny pohár 2001 (kvalifikačný turnaj na MS 2002).
Konečné poradie tímov.
Pozn: Pakistan sa na MS 2002 kvalifikoval neskôr z Olympijských hier 2000.
Meropé (dcéra Kypsela)

Meropé alebo Meropa ("Meropé") je v gréckej mytológii dcéra Kypsela z Arkádie. 
Keď Heraklovci porazili na Peloponéze posledného mykénskeho vládcu Tisamena a polostrov si podrobili, krajinu si synovia Heraklovca Aristomacha rozdelili žrebom. Temenos sa stal vládcom v Argu, kde predtým vládol Tisamenos, keďže Aristodéma počas záverečných bojov zabil blesk, Lakónia so svojim kráľovským sídlom v Sparte bola pridelená jeho synom Eurysthenovi a Proklovi a Kresfontes sa stal kráľom Messénie. 
Kresfontes sa následne oženil s Meropou, dcérou arkádskeho kráľa Kypsela a manželia sa stali rodičmi troch synov. Kresfonta a jeho dvoch starších synov nespokojní Messénčania po krátkom čase zavraždili a Polifontes, ktorý bol tiež rodený Heraklovec, donútil Meropu k sobášu a zmocnil sa trónu. Meropa však svojho najmladšieho syna Aipyta dala do výchovy svojmu otcovi do Arkádie a tak smrti unikol. Keď potom mladý Aipytos dospel, tajne sa vrátil, Polyfonta zabil a v Messénii nastúpil na kráľovský trón.
Obilná ulica

Obilná ulica je ulica:
Obilná ulica (Bratislava)

Obilná ulica je ulica v Bratislave, v mestskej časti Ružinov. Nachádza sa v západnej časti miestnej časti Pošeň. Je pomenovaná podľa obilia. 
Popis.
Ulica je situovaná v smere západ – východ. Na západnom konci ústi do Tomášikovej ulice. Na východnom konci ústi do Jašíkovej ulice. Ulica je prejazdná po celej dĺžke.
Dominantným objektom je polyfunkčný komplex Tomášikova-Obilná, situovaný hneď na križovatke s Tomášikovou ulicou južne od ulice.
Na severnej strane oproti komplexu sa nachádza areál bývalého OD Ružinov.
Počas fungovania obchodného domu sa ulica využívala na jeho zásobovanie a slúžila motorizovaným zákazníkom ako prístupová komunikácia na jeho parkovisko.
Bližšie k Jašíkovej ulici sa na severnej strane ulice nachádza panelový bytový dom z konca 80-tych rokov.
Oproti nemu sa na južnej strane nachádza areál Hotela Bratislava. Podobne ako v prípade OD Ružinov sa ulica využíva na jeho zásobovanie a na prístup na jeho zadné parkovisko.
Peterská ulica (Bratislava)

Peterská ulica je ulica v Bratislave, v mestskej časti Ružinov. Nachádza sa v miestnej časti Pošeň.
Popis.
Ulica je situovaná v smere západ – východ. Na západnom konci slepo končí pri areáli Gymnázia Laca Novomeského. Zo severnej strany do nej ústi Kostlivého ulica. Na východnom konci ústi do Podlučinského ulice.
Na severnej strane ulice začína panelová zástavba 3-poschodových obytných domov. Na južnej strane sa nachádza pôvodná zástavba rodinných domov z čias, keď táto ulica bola ešte súčasťou miestnej časti Prievoz. Väčšina domov bola nahradená novostavbami, ale vidiecky charakter zástavby sa nezmenil. Ulica je prejazdná po celej dĺžke.
Humience

Humience () je nevýrazný hôľnatý vrch v centrálnej časti Lúčanskej Malej Fatry. Leží približne západne od Martina. 
Poloha.
Nachádza sa v južnej časti pohoria, v geomorfologickom podcelku Lúčanská Fatra a jej časti Lúčanské Veterné hole. Vrch leží v Žilinskom kraji, na území okresu Martin a v katastrálnom území obce Bystrička. Leží v bočnej rázsoche Vidlice, južne od Podkovy (), severozápadne leží Veterné () a na západe Horná lúka (). 
Opis.
Vrch je súčasťou bočnej, na juhovýchod z Vidlice vybiehajúcej rázsochy a tvorí jej južné zakončenie. Tvorí nevýrazný pahorok a od severne situovanej Podkovy prakticky nie je výraznejšie oddelený žiadnym sedlom. Západné aj južné svahy klesajú do doliny potoka Bystrička, východné sa zvažujú do doliny Príslopského potoka. Celý masív odvodňuje riečka Bystrička, ktorá je ľavostranným prítokom Turca. Svahy pokrýva zväčša ihličnatý les, samotný vrchol je hôľnatý a poskytuje ďaleké výhľady.
Výhľady.
Vďaka nadmorskej výške a lúčnatému vrcholu ponúka pekné výhľady najmä na Turiec a Veľkú Fatru. Severný smer obmedzujú vyššie susedné vrcholy, dobre pozorovateľné za priaznivého počasia sú Krivánska Fatra, masív Veľkého Choča, Západné Tatry, Vtáčnik i vrch Strážov.
Vidlica (vrch v Malej Fatre)

Vidlica () je nevýrazný hôľnatý vrch v Lúčanskej Malej Fatre. Leží približne západne od Martina. Lokalitou prechádza Medzinárodná diaľková turistická trasa E3.
Poloha.
Nachádza sa v južnej polovici pohoria, v geomorfologickom podcelku Lúčanská Fatra a jej časti Lúčanské Veterné hole. Vrch leží v Žilinskom kraji, na hranici okresov Žilina a Martin a zasahuje na katastrálne územia mesta Martin a obce Kunerad. Vidlica tvorí južný pahorok mohutnej Veľkej lúky (), v oblasti nazývanej Martinské hole. Približne 1 km severne na hrebeni teda susedí najvyšší vrch oblasti, juhozápadne pokračuje hrebeň k Veternému (), južne ležia Humience () a juhovýchodným smerom z vrcholu vybieha rázsocha Podkovy. 
Opis.
Vrch je súčasťou hlavného hrebeňa, ktorý vedie od Veľkej lúky na severe juhozápadným smerom k Veternému. Vrcholová časť je výrazne plochá, bez lesného porastu, čo umožňuje kruhový výhľad. Nižšie časti sú porastené zmiešaným lesom, na svahoch sú husté porasty čučoriedky obyčajnej. Západné svahy odvodňujú prítoky Kuneradského potoka, východné svahy odvodňuje prítok Pivovarského potoka. Západné svahy klesajú do Svitačovej doliny, východné do doliny Príslopského potoka. 
Výhľady.
Vďaka nadmorskej výške je z odlesneného vrcholu ďaleký kruhový výhľad. Severný smer sčasti obmedzuje mohutný masív susednej Veľkej lúky (), inak je pozorovateľná celá južná časť Lúčanskej a Krivánska Fatra, no tiež Žilinská a Turčianska kotlina. Pri vhodných podmienkach sú pozorovateľné okolité pohoria a nezriedka je možné vidieť časť Moravsko-sliezskych Beskýd a Bielych Karpát, Javorníky, Vtáčnik, Kremnické vrchy a Veľkú Fatru, časť Vysokých a Nízkych Tatier a Oravské Beskydy.
Vidlica

Vidlica môže byť:
Crookers

Crookers je hudobný projekt, ktorého členom je Francesco "Phra" Barbaglia a predtým aj Andrea "Bot" Frantagelo.
Moving Shadow

Moving Shadow bolo britské jungle/drum and bassové hudobné vydavateľstvo, ktoré v roku 1990 založil Rob Playford. Popri vydavateľstvách ako Suburban Base, Formation Records, D-Zone, Reinforced, Metalheadz sa stalo Moving Shadow úspešným a vydalo viac ako 200 nahrávok.
Moving Shadow si zachovalo svoj status jednej z najprofilovanejších drum and bassových vydavateľstiev, s interpretmi Dom &amp; Roland, Aquasky, Calyx a E-Z Rollers. Hudba EZ Rollers bola použitá vo filme "Zbaľ prachy a vypadni!", ale tento jazzový zvuk nebol veľmi reprezentatívny. Moving Shadow produkovala hudbu pre počítačovú hru "Grand Theft Auto 2" (1999) a tiež prevádzkovala rozhlasovú stanicu s názvom MSX FM v hrách "Grand Theft Auto III" (2001) a "" (2005).
V roku 2000 bolo vydavateľstvo na trhu jedno desaťročie, čo bolo pre nezávislé vydavateľstvo zriedkavý jav a oslávilo to spomienkovým katalógom. Následne úspešnosť vydavateľstva klesla, avšak výnimkou boli albumy interpretov Omni Trio a Dom &amp; Roland. V roku 2004 a 2005 zažilo obrodu v podaní nahrávok od Noisie a Calyxa, ale v roku 2007 bolo uzavreté.
Holumnický hrad

Holumnický hrad alebo (staršie) Holumnický zámok je zrúcanina na vyvýšenine v obci Holumnica. Bol postavený pravdepodobne na prelome 15. a 16. storočia, pričom neskôr bol viackrát upravovaný.
Pôvodne to bola trojpodlažná obytná stavba, opevnená, v goticko-renesančnom štýle. Mala štvorcový pôdorys bez veží. Obvodové múry mali štrbinové strieľne. Našli sa aj zvyšky renesančnej štítkovej atiky.
Dejiny.
Hrad si pravdepodobne dala postaviť niektorá z rodín Berzeviczyovcov, Ujházyovcov alebo Görgeyovcov. Presné záznamy neexistujú, vychádza sa len z iných historických dokumentov. Objekt opustili niekedy v 17. storočí, keď si v obci vybudovali pohodlnejší a reprezentatívnejší kaštieľ. Budova však bola využívaná aj naďalej, či už ako obytné sídlo niektorého člena z rodín, alebo len ako úžitková budova - sklad, sýpka a podobne. Dodnes však nebol vykonaný žiadny archeologicko-pamiatkový výskum, ktorý by tieto informácie definitívne spresnil.
Súčasný stav.
Okolie je husto zarastené vegetáciou, ktorá z väčšej časti rozvaliny zakrýva. To nasvedčuje, že múry sa rozpadli už dávnejšie. Na juhovýchodnej strane stavby je vyvýšenina, ktorá môže ukrývať suť a zvyšky múrov. Na čelnej stene sú vidieť stopy po pavlači, z interiérovej strany sú zreteľné niky. Niekde na múroch sú zachované aj omietky.
Okolité hrady.
Červený Kláštor, Kežmarský zámok, hrad Podolínec, kaštieľ Strážky, Ľubovniansky hrad
Nanna Bryndís Hilmarsdóttir

Nanna Bryndís Hilmarsdóttir (* 6. máj 1989, Garður, Island) je islandská hudobníčka. Je hlavnou speváčkou a gitaristkou, spolu s Ragnarom "Raggi" Þórhallssonom, islandskej skupiny Of Monsters and Men. V súčasnosti žije v Reykjavíku.
Majstrovstvá Ázie v pozemnom hokeji mužov 2003

Majstrovstvá Ázie v pozemnom hokeji mužov 2003 boli v poradí 6. Majstrovstvá Ázie v pozemnom hokeji mužov, ktoré organizuje Ázijská federácia pozemného hokeja (ASHF). Konali sa od 21.28. septembra 2003 v Kuala Lumpur, v Malajzii, za účasti 8 tímov. Malajzia hostila ázijský šampionát mužov druhýkrát, keď predtým hostila turnaj v roku 1999. Titul získala prvýkrát India, keď vo finále zvíťazila nad Pakistanom. 
Turnaj zároveň slúžil ako kvalifikácia na Majstrovstvá sveta 2006, ktoré sa uskutočnili v Nemecku. Kvalifikoval sa na ne iba víťaz. Ďalších 5 družstiev sa kvalifikovalo na Interkontinentálny pohár 2006 (kvalifikačný turnaj na MS 2006).
Paco de Lucía

Paco de Lucía, rodným menom Francisco Sánchez Gómez (* 21. december 1947, Algeciras, Španielsko – † 25. február 2014, Cancún, Mexiko) bol španielsky hudobný skladateľ a gitarista, brat významného španielskeho gitaristu Ramóna de Algecirasa a speváka Pepé de Lucíu.
Bol to vynikajúci gitarový virtuóz v španielskom národnom hudobnom, tanečnom a kultúrnom štýle flamenco, niektorými odborníkmi považovaný za najlepšieho gitarového interpreta tohto štýlu všetkých čias. Pôsobil aj ako jazzový a klasický gitarista a bol, okrem iného, ​​tiež známy ako veľký obdivovateľ a propagátor španielskeho hudobného skladateľa Manuela de Fally.
Na gitaru hral už od svojich piatich rokov, na jeho hudobné zameranie mal vplyv jeho otec António, ktorý bol tiež španielskym ľudovým gitaristom. Profesionálnym gitaristom sa stal z otcovho popudu už v 11 rokoch. Najprv vystupoval so svojím bratom Pepem, až neskôr sa dal na sólovú dráhu.
Havryšivka (Vinnycký rajón)

Havryšivka () je dedina ("село") na Ukrajine vo Vinnyckom rajóne Vinnyckej oblasti. Žije tu 1712 obyvateľov.
Klement II.

Klement II. (), rodným menom Suitger, gróf z Morslebenu a Hornburg, (* 1005, Hornburg, Nemecko – † 9. október 1047, Pesaro, Taliansko) bol 149. pápež katolíckej cirkvi od 25. decembra 1046 do svojej smrti 9. októbra 1047.
Životopis.
Pochádzal zo šľachtickej rodiny v Sasku. V rokoch 1040 – 1046 bol biskupom v Bambergu.
Bol zvolený na návrh rímskeho kráľa Henricha III. po abdikácii Gregora VI. 20. decembra 1046. Henrich III. najprv chcel, aby bol zvolený hamburský arcibiskup Adalbert.. Bezprostredne po zvolení korunoval Henricha a jeho manželku Anežku z Poitou za rímskeho cisára a cisárovnú.
Toxikologické skúšky v roku 1959 preukázali v jeho pozostatkoch prítomnosť značného množstva prudko jedovatého oloveného cukru ("octanu olovnatého"). Je teda možné, že bol otrávený, ale vzhľadom na to, že súdobí liečitelia látku často používali pri liečbe (najmä u pohlavných chorôb a hnačiek), sa pápež mohol stať aj jednou z radu ich nechcených obetí.
Majstrovstvá Ázie v pozemnom hokeji mužov 2007

Majstrovstvá Ázie v pozemnom hokeji mužov 2007 boli v poradí 7. Majstrovstvá Ázie v pozemnom hokeji mužov, ktoré organizuje Ázijská federácia pozemného hokeja (ASHF). Konali sa od 31. augusta9. septembra 2007 v meste Čennaj, v štáte Tamilnádu, v Indii, za účasti rekordných 11 tímov. Pohár AHF, ako kvalifikačné podujatie na Majstrovstvá Ázie, sa pred týmto turnajom nekonal, ázijských majstrovstiev sa zúčastnili preto všetky družstvá, ktoré o ne prejavili záujem. India hostila ázijský šampionát mužov druhýkrát, keď predtým hostila turnaj v roku 1989, v Naí Dillí. Domáce družstvo Indie na turnaji opäť zvíťazilo a získalo tak druhýkrát ázijský titul.
Fournels (kantón)

Fournels je francúzsky kantón v obvode Mende v departemente Lozère v regióne Languedoc-Roussillon. Tvorí ho 10 obcí.
Grandrieu (kantón)

Grandrieu je francúzsky kantón v obvode Mende v departemente Lozère v regióne Languedoc-Roussillon. Tvorí ho 7 obcí.
Grandrieu

Grandrieu môže byť:
Langogne (kantón)

Langogne je francúzsky kantón v obvode Mende v departemente Lozère v regióne Languedoc-Roussillon. Tvorí ho 9 obcí.
Langogne

Langogne môže byť:
Fournels

Fournels môže byť:
Pesaro

 
Pesaro je talianske mesto v regióne Marche, hlavné mesto provincie Pesaro e Urbino. Leží na brehu Jadranského mora.
Vývoj počtu obyvateľov.
"Počet obyvateľov"
Zoznam minerálov T

Ta – Tc – Te – Th – Tsch – Ti – Tl – To – Tr – Ts – Tu – Tv – Tw – Ty
Black Sun Empire Recordings

Black Sun Empire Recordings je holandské drum and bassové hudobné vydavateľstvo, ktoré založili Micha Heyboer, Milan Heyboer a Rene Verdult zo skupiny Black Sun Empire. Vydavateľstvo vydáva predovšetkým hudbu jeho majiteľov, avšak medzi interpretov, ktorých hudbu vydáva patria aj Ill.Skillz, SKC, Kemal, Eye-D a mnoho ďalších. Sub-vydavateľstvo oBSEssions vydáva hlavne hudbu ostatných interpretov.
Vydavateľstvo vydáva predovšetkým drum and bassovú hudbu, pričom sa špecializuje na subžáner neurofunk.
Diskografia.
12" Single.
BSE001 - Black Sun Empire - The Rat / Black Sun Empire - B'Negative (2002)
BSE002 - Black Sun Empire - The Sun / Rawthang - Epilogue
BSE003 - Rawthang - Epilogue VIP / ICBM - The Pursuit
BSE004 - Black Sun Empire - Stonefaces / Benjie - A.I.
BSE005 - Rawthang - Scorned / Benjie - A.I. (Rawthang Remix)
BSE006 - Black Sun Empire &amp; Optiv - Insiders / Skynet - Hydroflash
BSE007 - Corrupt Souls - 1138 / Corrupt Souls - Skullfucked
BSELP001SAM - Black Sun Empire - The Sun (Concord Dawn VIP) / Black Sun Empire - Boris The Blade
BSELP002SAM - Black Sun Empire - Boris The Blade (Optiv Remix) / Dino Sofos (Dance4Life) - Breathe Sunshine (Black Sun Empire Heavy Remix [Remix 1])
BSELP003SAM - BaD RoBoT - Forever / Black Sun Empire &amp; Chris.SU - Skyrider
"(N.B. BSELP002SAM bol vydaný tiež ako obrazový disk cat# BSELP002SAMPIC)"
EP.
"BSEEP001 - The Spine EP" 
A. Black Sun Empire - Fearless
B. Skynet - Night Raiders
C. Jade &amp; Matt-U - Got Lost
D. Chris.SU &amp; Raw.full - Panorama
Albumy.
"BSELP001 - Driving Insane"
A. Black Sun Empire - Arrakis
B. Black Sun Empire - Don't You
C. Black Sun Empire - Breach
D. Black Sun Empire - B Negative (SKC &amp; Chris.SU Remix)
E. Black Sun Empire - Driving Insane
F. Black Sun Empire - The Rat (Kemal Remix)
G. Black Sun Empire - Stasis
H. Black Sun Empire &amp; Stu - Swipe
"BSELP002 - Cruel &amp; Unusual" 
A. Black Sun Empire - The Cooler
B. Black Sun Empire &amp; Corrupt Souls - Everything
C. Black Sun Empire - Bitemark
D. Black Sun Empire &amp; SKC - Masquerade
E. Black Sun Empire &amp; Noisia - Hideous
F. Black Sun Empire (feat. Illy Emcee) - Sideways
G. Black Sun Empire - Future Frame
H. Dino Sofos (Dance4Life) - Breathe Sunshine (Black Sun Empire Brutal Remix [Remix 2])
"BSELP003 - Endangered Species LP"
"BSELP3EP1 - Endangered Species LP Part One"
A. Black Sun Empire - Potemkin
B. Black Sun Empire &amp; Noisia - Winter War
C. Black Sun Empire - Don't You (State of Mind Remix)
D. Jade - Acid Flood
"BSELP3EP2 - Endangered Species LP Part Two"
A. Black Sun Empire - Are You There?
B. Jade - Unexist
C. Black Sun Empire - The Cooler (Audio Remix)
D. Black Sun Empire - UnFamiliar
"BSELP003EP3 - Endangered Species LP Part Three"
Black Sun Empire &amp; Noisia - Lead Us
Optiv - Brainworm
Black Sun Empire &amp; State of Mind - Red Velvet
Black Sun Empire - End Of Me
EBCL

European Business Competence* Licence (EBC*L voľne preložené ako "Medzinárodný certifikát pre základné ekonomické kompetencie") predstavuje medzinárodne uznávaný certifikát ekonomického vzdelania. Jeho držitelia disponujú základnými vedomosťami z podnikovej ekonomiky. EBC*L je aktuálne rozšírené v 33 krajinách, na 3 kontinentoch a študovať je možné v 22 jazykov. Certifikát EBL*L získalo už viac ako 40 000 účastníkov. Na Slovensku je národným koordinátorom projektu spoločnosť die Berater Slovensko.
Cieľová skupina.
Hlavnou cieľovou skupinou sú ľudia, ktorí zatiaľ neabsolvovali žiadne ekonomické vzdelávanie, prípadne si chcú doplniť vedomosti, alebo existujúce vedomosti potvrdiť medzinárodným certifikátom. Vzdelávanie je určené tým, ktorí majú záujem rozšíriť svoje technické, prírodovedné, humanitné vzdelanie o vedomosti z podnikovej ekonomiky, manažmentu, financií, ľudských zdrojov, práva a pod.
Cieľové skupiny:
Úrovne.
Obsah medzinárodného certifikátu je rozdelení do 3 na seba nadväzujúcich úrovní, ktoré sa odlišujú témou, obsahom a rozsahom znalostí.
Po získaní certifikátov zo všetkých troch úrovní získa absolvent certifikát "Certified Manager".
Majstrovstvá Ázie v pozemnom hokeji mužov 2009

Majstrovstvá Ázie v pozemnom hokeji mužov 2009 boli v poradí 8. Majstrovstvá Ázie v pozemnom hokeji mužov, ktoré organizuje Ázijská federácia pozemného hokeja (ASHF). Konali sa od 9.16. mája 2009 v meste Kuantan, v Malajzii, za účasti 7 tímov. Pôvodne sa na turnaji malo predstaviť aj družstvo Srí Lanky, ktoré nahradilo Omán. Ten predtým rovnako odstúpil. Titul získala tretíkrát Kórejská republika, keď vo finále zvíťazila nad Pakistanom.
Pôvodne mali turnaj organizovať Spojené arabské emiráty. Tie ale nedokázali dokončiť včas dejisko turnaja v Dubaji ("DSC Hockey Stadium") a ASHF sa rozhodla zmeniť organizátora. Malajzia hostila ázijský šampionát mužov tretíkrát, keď predtým hostila turnaj v rokoch 1999 a 2003, oba v Kuala Lumpur. 
Turnaj zároveň slúžil ako kvalifikácia na Majstrovstvá sveta 2010, ktoré sa uskutočnili v Indii. Kvalifikoval sa na ne iba víťaz. Ďalšie 4 družstvá sa kvalifikovali na Interkontinentálny pohár 2009 (kvalifikačný turnaj na MS 2010).
Kvalifikácia.
Pozn: Číslo v zátvorke udáva umiestnenie v medzinárodnom rebríčku FIH v roku 2009.
Zvolen (geomorfologický podcelok)

Zvolen je geomorfologický podcelok Veľkej Fatry. 
Charakteristika.
Nachádza sa v juhovýchodnej časti pohoria, medzi obcami Liptovské Revúce a Donovaly a patrí medzi vyhľadávané turistické oblasti. Blízkosť horského strediska Donovaly a vybudovaná lanovka na Novú hoľu umožňuje jednoduchý prístup do najvyššej časti. Množstvo značených turistických chodníkov, obľúbená lokalita závesného lietania na južných svahoch Novej hole, no aj lyžiarske strediská na južnej donovalskej, aj severozápadnej liptovskorevúckej strane masívu vytvárajú vhodné podmienky na letnú i zimnú turistiku. 
Vymedzenie.
Zvolenský podcelok od zvyšku Veľkej Fatry oddeľuje Revúcka dolina na severe a západe a horské sedlo Veľký Šturec na juhu. Od východne situovaných Nízkych Tatier je to Korytnická dolina a od Starohorských vrchov na juhovýchode údolie Starohorského potoka.
Hlavný hrebeň.
Hlavný hrebeň podcelku začína v sedle Veľký Šturec () a východným smerom vedie kótou na Motyčiansku hoľu (), odtiaľ cez kótu a (kde na severozápad vybieha rázsocha Čiernej hory ()) na najvyšší vrch, vysoký Zvolen. Východným smerom vybieha rázsocha Novej hole () a hlavný hrebeň pokračuje severným smerom na Malý Zvolen (), Končitú (), kótu a Maguru () nad Liptovskou Osadou, kde končí.
Turizmus.
Podcelok je súčasťou ochranného pásma Národného parku Veľká Fatra. Centrom turistiky celej oblasti je obec Donovaly s komplexnou vybavenosťou. Lyžiarske stredisko je tiež pri obci Liptovské Revúce. Pre peších turistov je atraktívna Cesta hrdinov SNP, no tiež možnosť využiť lanovku na Nová hoľu.
Apoštolská exhortácia

Apoštolská exhortácia (), niekedy uvádzaná aj ako pápežská exhortácia je druh dokumentu vydávaného pápežom. Jej obsahom je povzbudenie určitej skupiny ľudí, nikdy sa však nevenuje doktrinálnym otázkam.
Majstrovstvá Ázie v pozemnom hokeji žien 1993

Majstrovstvá Ázie v pozemnom hokeji žien 1993 boli v poradí 3. Majstrovstvá Ázie v pozemnom hokeji žien, ktoré organizuje Ázijská federácia pozemného hokeja (ASHF). Konali sa od 5.13. novembra 1993 v meste Hirošima, v Japonsku, za účasti 7 tímov. Jediným nováčikom turnaja bolo družstvo Uzbekistanu. Svoj druhý titul si vybojovala Kórejská republika, keď vo finále zvíťazila nad Čínou. Turnaj žien prebiehal spoločne s turnajom mužov.
Turnaj zároveň slúžil ako kvalifikácia na Interkontinentálny pohár 1993 (kvalifikačný turnaj na MS 1994). Kvalifikovali sa naň 2 družstvá mimo Kórejskej republiky a Číny, ktoré si účasť na MS 1994 vybojovali už umiestnením na MS 1990.
Kresfontes

Kresfontes alebo Kresfontés ("Kresfontes"/iný prepis: "Kresfontés") je v gréckej mytológii syn Heraklovca Aristomacha, messénsky kráľ.
Približne osemdesiat rokov po trójskej vojne viedli synovia Aristomacha, Kresfontes, Temenos piaty a tentokrát už víťazný útok Dórov na mykénsky Peloponéz.
V predchádzajúcom útoku po mori Heraklovci neuspeli, lebo Hippotes zabil veštca z Arkádie, o ktorom si myslel, že ho poslal nepriateľ. Za túto vraždu boh Apolón zničil morskou búrkou ich flotilu, ktorá vyplávala z Naupaktu a navyše ostatné vojsko potrestal hladomorom. Heraklovci si chceli boha uzmieriť a preto si odišli po radu, ako to urobiť, do veštiarne v Delfách. Delfská Pýtia im odporučila, aby vinníka poslali do desaťročného vyhnanstva a zvolili si za vodcu trojokého. Heraklovci si nechali poradiť, Hippota poslali do vyhnanstva a keď potom Temenos stretol muža na oslovi, čo mal len jedno oko ihneď pochopil, že veštba sa vzťahuje na neho. Tým mužom bol Oxylos, ktorý bol tiež Heraklovým potomkom a pôvodne vládol v Aitólii, ale stadiaľ musel do vyhnanstva, lebo nešťastnou náhodou na hrách v Tébach zabil hodeným diskom svojho brata. Boh Apolón Heraklovcom potom odpustil a ich následná morská výprava z Naupaktu a vylodenie vojska na Peloponéze bolo už úspešné.
Keď Heraklovci po krvavých bojoch porazili na Peloponéze aj posledného mykénskeho vládcu Tisamena, krajinu si rozdelili žrebom. Keďže ich brata Aristodéma ešte pred útokom zabil blesk, Lakónia so svojim kráľovským sídlom v Sparte bola pridelená jeho synom Eurysthenovi a Proklovi, Temenos sa stal vládcom v Argu, kde predtým vládol Tisamenos a Kresfontes sa stal kráľom Messénie.
Messénski králi vládli pôvodne z miest Andanie, alebo Pylu, ale Kresfontes si za svoje sídelné mesto zvolil Stenykléros a na rozdiel od svojich predchodcov, zmenil v kráľovstve politiku v prospech obyčajných ľudí. Oženil sa s Meropou, dcérou arkádskeho kráľa Kypsela a narodili sa mu traja synovia. Počas vlády naklonenej chudobnému ľudu však nespokojnosť bohatých Messénčanov narastala, až vyústila do vzbury, v ktorej Kresfonta a jeho dvoch starších synov zavraždili. Túto situáciu využil Polifontes, tiež rodený Heraklovec, ktorý donútil Meropu k sobášu a zmocnil sa trónu. Meropa však svojho najmladšieho syna Aipyta dala do výchovy svojmu otcovi do Arkádie a tak smrti unikol. Keď potom mladý Aipytos dospel, tajne sa vrátil, Polyfonta zabil a v Messénii nastúpil na kráľovský trón.
Zoznam fontán v Bratislave

Toto je zoznam fontán v Bratislave.
Melodic metalcore

Melodic metalcore je žáner, ktorý v sebe spája vlastnosti metalcore a melodického death metalu, pričom kombinuje oba ich zvuky. Obsahuje gitarové riffy, blast beaty, metalcorové breakdowny a použité vokály môžu byť od growlingu cez screaming až po čistý spev.
Charakteristika.
Melodic metalcorové hudobné skupiny majú vplyvy z gitarových riffov a textové štýly zo švédskeho melodického death metalu, a to predovšetkým od skupín At the Gates, Arch Enemy, In Flames a Soilwork. Skupiny majú tendenciu širokého používania melódií. Tiež môžu používať harmonické gitarové riffy, tremolo picking, dvojbasové bubny a metalcorové breakdowny. Niektoré skupiny začleňujú aj gitarové sóla. Niekoľko z týchto skupín, ako Shadows Fall, uznávajú glam metal z 80. rokov.
Významní interpreti.
Medzi významných interpretov patria Killswitch Engage, Trivium, All That Remains, Atreyu, Bullet for My Valentine, Bury Tomorrow, Caliban Darkest Hour, As I Lay Dying, The Devil Wears Prada, Miss May I a August Burns Red.
Polykaón

Polykaón ("Polykaón") môže byť v gréckej mytológii:
Emo pop

Emo pop (skrátene z Emo pop punk) je subžáner, ktorý obsahuje prvky ema ale tiež obsahuje vplyvy pop punku. Vznikol počas 90. rokov v Stredozápadnom USA.
História.
Emo pop bol ovplyvnený emom, pop punkom a punk rockom. Skupiny ako The Wrens, Weezer, Sense Field a Jawbreaker boli emo skupinami, ktoré boli priekopníkmi emo popu. Takisto ovplyvnili mnoho nových emo popových skupín ako Fall Out Boy, ktoré sú tiež ovplyvnené skupinami ako New Found Glory, Green Day, Screeching Weasel, Lifetime, Earth Crisis, Gorilla Biscuits a Ramones. Takisto skupina Blink-182 ovplyvnila žáner emo pop.
Emo pop vznikol v 90. rokoch, pričom s emo popom začali skupiny ako Jimmy Eat World, The Get Up Kids, The Promise Ring, The Starting Line, Saves the Day a The Movielife.
Gregor VI. (pápež)

Gregor VI. (rodným menom "Johannes Gratianus Pierleoni", * ? - † 1047, Kolín nad Rýnom, Nemecko) bol bol 148. pápež. Pápežský úrad zastával od 1. mája 1045 do svojej rezignácie na synode v Sutrii 20. decembra 1046.
Životopis.
Pochádzal pravdepodobne z bankárskej rodiny Pierleoni a bol krstným otcom Benedikta IX., svojho predchodcu na Petrovom stolci. Pred zvolením za pápeža bol dekanom baziliky San Giovanni a Porta Latina v Ríme.
Voľbu Gregora za pápeža kladne prijal cirkevný reformátor Peter Damiani i opát v Cluny.
Krátko potom rímsky kráľ Henrich III., ktorému záležalo na cisárskej korune i reforme cirkvi, zvolal synodu v Pavii. synoda v Sutri 20. decembra 1046 Gregora VI. z dôvodu simonie detronizoval spolu s Benediktom IX. a Silvestrom III.
Gregor bol poslaný do vyhnanstva do Kolína nad Rýnom, kde mu robil spoločnosť jeho priateľ, mních Hildebrand, neskorší pápež Gregor VII. Dohľadom nad ním bol poverený miestny arcibiskup Herman II. 
Zomrel koncom roka 1047 roku na neznámu chorobu.
Bazilika svätého Gotharda

Bazilika svätého Gotharda je románska bazilika v nemeckom Hildesheime neďaleko Hannoveru. 
Kostol bol pravdepodobne založený v rokoch 1131 až 1139 za panovania kniežaťa Soběslava I. Všetky kostoly zasvätené patrónovi Gothardovi vznikli v týchto rokoch. Gothard bol svätorečený v roku 1131. Kostol bol aj s celou dedinou v husitských vojnách vypálený a k jeho obnoveniu ako farského kostola došlo až v roku 1711. Úplne dostavaný bol v roku 1758 a v tejto podobe zotrval dodnes.
Panna Mária rozväzujúc uzly

Panna Mária rozväzujúc uzly je obraz v kostole svätého Petra v Augsburgu. Pápež František v deväťdesiatych rokoch 20. storočia, ako vtedajší arcibiskup v Buenos Aires, priniesol kópiu obrazu do argentínskej metropoly. Z kostola San José del Talar sa veľmi rozšírila úcta k tomuto mariánskemu vyobrazeniu.
Majstrovstvá Ázie v pozemnom hokeji žien 1999

Majstrovstvá Ázie v pozemnom hokeji žien 1999 boli v poradí 4. Majstrovstvá Ázie v pozemnom hokeji žien, ktoré organizuje Ázijská federácia pozemného hokeja (ASHF). Konali sa od 2.10. decembra 1999 v Naí Dillí, v Indii, za účasti 6 tímov. Jediným nováčikom turnaja bolo družstvo Kazachstanu. Svoj tretí titul si vybojovala Kórejská republika, keď vo finále zvíťazila nad domácou Indiou. 
Turnaj zároveň slúžil ako kvalifikácia na Majstrovstvá sveta 2002, ktoré sa uskutočnili v Austrálii. Kvalifikoval sa na ne iba víťaz. Ďalšie 4 družstvá sa kvalifikovali na Interkontinentálny pohár 2001 (kvalifikačný turnaj na MS 2002).
Majstrovstvá Ázie v pozemnom hokeji žien 2004

Majstrovstvá Ázie v pozemnom hokeji žien 2004 boli v poradí 5. Majstrovstvá Ázie v pozemnom hokeji žien, ktoré organizuje Ázijská federácia pozemného hokeja (ASHF). Konali sa od 1.8. februára 2004 v Naí Dillí, v Indii, za účasti 8 tímov. Pôvodne sa malo na turnaji predstaviť aj družstvo Hongkongu. Jediným nováčikom turnaja bolo družstvo Srí Lanky. Zápasy sa hrali na štadióne "Dhyan Chand National Hockey Stadium". India bola organizátorom ázijského šampionátu druhýkrát, keď predtým hostila turnaj v roku 1999, tiež v Naí Dillí. Titul si prvýkrát vybojovalo družstvo Indie, keď vo finále zvíťazilo nad Japonskom. 
Turnaj zároveň slúžil ako kvalifikácia na Majstrovstvá sveta 2006, ktoré sa uskutočnili v Španielsku. Kvalifikoval sa na ne iba víťaz. Ďalšie 3 družstvá sa kvalifikovali na Interkontinentálny pohár 2006 (kvalifikačný turnaj na MS 2006).
Zarvanci

Zarvanci () je dedina ("село") na Ukrajine vo Vinnyckom rajóne Vinnyckej oblasti. Žije tu 3523 obyvateľov.
Kláštor Beaulieu-lès-Loches

Kláštor Beaulieu-lès-Loches () je benediktínske opátstvo v obci Beaulieu-lès-Loches vo francúzskom regióne Centre-Val de Loire.
Dejiny.
Kláštor zasvätený sv. Trojici založil na dôkaz pokánia za vraždu Huga z Beauvais gróf Fulka Nerro, aby sa mnísi mohli "dňom i nocou modliť za spásu jeho duše" a dal mu mnohé privilégia. Konventný kostol vysvätil pápežský legát v roku 1007 a toho večera podľa kronikára Rodulfo Glabera búrka zmietla jeho strechu. V roku 1040 tu bol pochovaný sám fundátor a jeho syn Geoffroy Martel kláštor rozšíril. Okolo vyrástla dedina. Počas storočnej vojny opátstvo utrpelo veľké škody, v rokoch 1359 a 1412 vyhorelo a počas 15. storočia bolo čiastočne obnovené. Ďalšia ujma ho postihla počas hugenotských vojen v 16. storočí a v 18. storočí došlo k zrúteniu zvonice. 
V roku 1662 opátstvo prijalo reformu sv. Maura a k jeho zrušeniu došlo za francúzskej revolúcie v roku 1790. Kláštorný kostol sv. Petra a Pavla bol premenený na farský a v roku 1862 bol zaradený medzi historické pamiatky. Vo 20. storočí bol rekonštruovaný.
XL Recordings

XL Recordings je britské hudobné vydavateľstvo, ktorého majiteľom je Richard Russell. Založené bolo v roku 1989 ako odnož Beggars Banquet Records.
Vydavateľstvo vydáva každoročne približne šesť albumov a spolupracuje s interpretmi ako The Prodigy, Beck, Radiohead, The White Stripes, Dizzee Rascal, M.I.A., Vampire Weekend, The Horrors, Electric Six, The xx, Gil Scott-Heron, Jai Paul, Tyler, the Creator, Sigur Rós, Peaches a Adele. Vydavateľstvo pôsobí po celom svete a je multižánrové.
Súčasní interpreti (2014).
XL Recordings je domovom týchto interpretov:
Podtatranská cyklomagistrála

Podtatranská cyklomagistrála je cyklistická trasa vedúca vo Vysokých Tatrách. Je značená červenou farbou a má číslo 007. Meria 65,9 km a spája Lysú Poľanu s Podbanským. V minulosti bolo jej vedenie plánované v celej dĺžke po Ceste Slobody, v súčasnosti sa plánuje preloženie niektorých úsekoch mimo zaťaženejších ciest. V roku 2013 bol preznačený úsek z Tatranskej Lomnice do Lysej Poľany v dĺžke 30,5 km. Mimo zóny dopravy bola trasa preložená v úseku od Kežmarských Žľabov po Tatranskú Kotlinu, do Lysej Poľany trasa vedie stále po ceste.
Popradská cyklomagistrála

Popradská cyklomagistrála je značená cykloturistická trasa. Má pridelenú červenú farbu a číslo 008. V súčasnosti je značená iba v úseku Biely 
Potok – Poprad v dĺžke 25,4 km. V budúcnosti sa plánuje jej predĺženie v smere na Kežmarok. 
Trasa začína na križovatke s Liptovskou a Hornádskou cyklomagistrálou v lokalite Biely Potok cez obec Šuňava do Lopušnej doliny, odkiaľ prechádza do Svitu. Zo Svitu do Popradu je vedená po cyklochodníku.
Rozkvet (Považská Bystrica)

Rozkvet je najväčšie sídlisko v Považskej Bystrici, nachádzajúce sa na kopci nad mestom, s počtom obyvateľov cez 11 000.
Majstrovstvá Ázie v pozemnom hokeji žien 2007

Majstrovstvá Ázie v pozemnom hokeji žien 2007 boli v poradí 6. Majstrovstvá Ázie v pozemnom hokeji žien, ktoré organizuje Ázijská federácia pozemného hokeja (ASHF). Konali sa od 1.9. septembra 2007 v Hongkongu, za účasti rekordných 9 tímov. Pohár AHF, ako kvalifikačné podujatie na Majstrovstvá Ázie, sa pred týmto turnajom nekonal, ázijských majstrovstiev sa zúčastnili preto všetky družstvá, ktoré o ne prejavili záujem. Jediným nováčikom turnaja bolo družstvo Taiwanu. Hongkong bol organizátorom ázijského šampionátu žien druhýkrát, keď predtým hostil turnaj v roku 1989. Zápasy sa hrali na štadióne Kings Park Hockey Ground. Titul si prvýkrát vybojovalo družstvo Japonska, keď vo finále po penaltovom rozstrele zvíťazilo nad Kórejskou republikou.
Základná škola (Prešov, Sibírska 42)

Základná škola Sibírska je základná škola nachádzajúca sa v Prešove na okraji sídliska Sekčov na Sibírskej ulici. Budova školy sa skladá z dvoch pavilónov, ktoré sú spojené prechodovými chodbami. Ide o súbor dvojpodlažných budov. Súčasťou školského komplexu je telocvičňa s parametrami európskych športových hál a pavilón s jedálňou s kuchyňou. Architektom objektov je Ing. arch. Stanislav Smatana. 
História školy.
Stavba bola realizovaná v rokoch 1986 až 1989 a patrí medzi najväčšie ZŠ na východnom Slovensku. V roku 1990 sa začala výstavba telocvične, o dva roky neskôr ju ale pozastavili. Opäť sa rozbehla až v novembri 2004, kedy mesto Prešov dostalo štátnu dotáciu vo výške 6 miliónov korún, celkovo bolo napokon na stavbe preinvestovaných 33 miliónov korún a telocvična bola dokončená koncom októbra 2006. Práce aj nadalej pokračovali aj počas rokov 2007 až 2009 kedy bola škola kompletne zrekonštruovaná a zateplená. 
Sučasnosť školy.
V súčasnosti má škola 521 žiakov umiestnených vo 24 triedach. Kapacita školy však dovoľuje tieto počty prekročiť a naplniť až do cca 700 žiakov. Škola zamestnáva 33 učiteľov, 3 vychovávateľky, 1 výchovného poradcu, 1 školského psychológa a 16 prevádzkových zamestnancov.